Et uheld på motorvej E45 nordgående forstyrrede onsdag morgen trafikken og skabta kø. Der var tale om et uheld på motorvejen mellem afkørsel 31 Støvring S og 30 Støvring N, og venstre spor var helt spærret på strækningen. Der var tale om et harmonikasammenstød med fire biler impliceret, men ifølge vagtchef ved Nordjyllands Politi Henrik Bech skete der ingen alvorlig personskade ved uheldet. Oprydningsarbejdet på stedet var overstået kort før klokken 9.00, og trafikken på stedet er begyndt at glide igen. I modsatte retning - sydgående - forsinkes trafikken nord for Sønderup af tabt gods, der ligger i højre spor. Her forventes vejhjælp at være fremme omkring klokken 9.15. Længere syd på - mellem Haverslev og Hobro N - er højre spor i sydgående retning spærret, fordi der ligger glasskår på vejen. Klokken 9.00 er vejhjælpen fremme på stedet for at rydde op.
Venstre spor i nordgående retning var onsdag morgen spærret på motorvej E45 ved Støvring.